Voi cīsšonys koč kod beigsīs?
Kai tu dūmoj?
Jā.
Nā.
Kas zyn.
KAS SACEITS BĪBELĒ
”Dīvs.. nūslauceis nu jūs acim ikvīnu osoru, un nabyus vairs ni nōves, ni sōpu, ni žālōšonōs, ni cīsšonu.” (Apokalipsis 21:3, 4.)
KŪ TYS TEV VAR DŪT
Puorlīceibu, ka Dīvs mums nalīk cīst. (Jākuba 1:13.)
Sirdsmīru, ka Dīvs myus saprūt, kod mes cīšom. (Cakarijas 2:12.)
Cereibu, ka cīsšonu vaira nabyus. (Psalms 37:9–11.)
VOI VAR TICĒT TAM, KAS SACEITS BĪBELĒ?
Jā, var, i tam ir vysmoz divi īmesli:
Dīvs īneist cīsšonys i nataisneibu. Pīvērs uzmaneibu, kaidys Dīvam Jehovam beja jiutys, kod juo tauta Bībelis laikūs pīdzeivuoja nažieleigu izaturiešonūs. Bībelē saceits, ka jam palyka žāl tautys, kod tū ”apspīde i nūmuoce”. (Soģu 2:18.)
Kod Dīvs redz, ka cylvāki vīns ūtram dora l̗aunu, jam tys cīši napateik. Pīmāram, Bībelē ir saceits, ka jis īneist ”rūkys, kurys izlej navaineigys asnis”. (Salamana Pamācības 6:16, 17.)
Dīvam ir duorgs kotrs cylvāks. Dīvs myus aicynoj uzticēt jam vysys sovys raizis, del̗tam ka jis guodoj par mums. (1. Pītera 5:7.)
Ar sovys val̗steibys paleidzeibu dreiž Dīvs Jehova dareis golu kotra cylvāka cīsšonom. (Mateusa 6:9, 10.) Cikom tys vēl̗ nav nūtics, jis žieleigi mīrynoj tūs, kas jū nu sirds meklej. (Apostolu Dorbi 17:27; 2. Korintīšiem 1:3, 4.)
PADŪMOJ
Del̗kuo Dīvs pīl̗aun cīsšonys?
Atbil̗di iz itū jautuojumu var izlaseit Bībelē ROMĪŠIM 5:12 i 2. PĪTERA 3:9.
ltg_Latn ltg_Latn lvs_Latn mri_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn